La Konversado di Eiros e Charmion 


da Edgar Allan Poe 

Tradukita da David Weston 


EIROS. Pro quo tu nomizas me Eiros? 

CEIARMION. Tale de nun tu sempre nomesos. Tu anke mustas obliviar la terala nomo di 
me ipsa, e parolar a me uzante la nomo Charmion. 

EIROS. Co advere esas nula sonjo? 

CHARMION. Sonji esas ne pluse kun ni; ma balde pri ca misterii. Me joyas vidar tu 
aspektante vivala e racionoza. La velo di la ombro ja esas retretinta de tua okuli. 
Kurajeskez, e timez nulo. Tua asignita dii di stuporo esas expirinta; e, morge, me ipsa 
induktos tu aden la plena joyi e marveli 
di tua nova existo. 

EIROS. Vera, me sentas nula stuporo, 
tote nula. La frenezioza maladeso e la 
terorigiva tenebro esas foririnta de me, 
e me ne pluse audas ta dementa, 
impetuoza, hororigiva sono, “quale la 
voco di multa aquo-fluadi”. Tamen mea 
sensi esas perplexigata, Charmion, pro 
la akuteso di lia sentiveso di /o nova. 

CHARMION. Kelka dii formovos omno co; - ma me tote komprenas tu, e me simpatias 
tu. Esas nun dek terala yari pos ke me subisis to quon tu subisis; tamen la memorajo di lo 
ankore restas che me. Tu nun esas sufrinta la toteso di doloro, tamen, quan tu sufros en 
Aidenn. 

EIROS. En Aidenn? 

CHARMION. EnAidenn. 

EIROS. Ho, Deo! - kompatas me, Charmion! - me esas tro multe charjita da la majesto di 
omno - da lo ne-savita nun savita - di la spekulinda Futuro absorbita da la augusta e 
certa Prezento. 



1 


CHARMION. Ne luktez nun kun tala pensi. Morge ni parolos pri co. tua mento vacilas, 
ed olua agiteso trovos alejo per la exercado di simpla memori. Ne regardez cirkume, ne 
avane - ma retroe. Me ardoras pro deziro audar la detali di ta kolosala evento qua jetis tu 
inter ni. Dicez a me pri to. Ni konversez pri lo familiara, en la anciena familiara linguo di 
la mondo, qua tante terorigive perisis. 

EIROS. Maxim terorigive, terorigive! - Co advere esas nula sonjo. 

CHARMION. Sonji esas nule pluse. Kad esis multa trauro pri me, mea Eiros? 

EIROS. Trauro, Charmion? - ho, profunda trauro. Til ta lasta horo ipsa, pendis nubo di 
intensa tristeso e devocoza chagreno super tua hemanaro. 

CHARMION. E ta lasta horo - parolez pri to. Memorez ke, ultre la evidenta fakto di la 
katostrofo ipsa, me savas nulo. Kande, ek-venante de inter homaro, me pasis aden 
Nokto, tra la Tombo - ye ta periodo, se me bone memoras, la kalamitato qua aplastis vi 
esis tote neprevidata. Ma, advere, me savis poko pri la lora spekuliva filozofio. 

EIROS. La individuala kalamitato esis, quale tu dicas, komplete neprevidata; ma analoga 
desfortuni longatempe esabis temo di diskutado por astronomi. Me apene bezonas dicar 
a tu, mea amiko, ke mem kande tu Iivis ni, homi konsentabis komprenar ta paragrafi en 
Ia maxim santa skriburi, qui parolis pri la finala destrukto di omno per fairo, kom 
referanta nur a la sfero di la tero. Ma egarde la nemediata efektigo di la ruineso, 
spekulado esabis eroroza depos ta epoko en astronomiala savo dum qua la kometi esis 
desvestizata de la terori di flamo. La tre mezvalora denseso di ca objekti esis bone 

establisita. On observabis li 
pasanta inter la sateliti di 
Jupitero, sen efektigar irga 
sentebla modifikeso od en la masi 
od en la orbiti di ca sekundara 
planeti. Ni longatempe egardabis 
la vaganti kom vaporoza kreuri di 
nekonceptebla tenueso, e kom 
tote nekapabla domajar nia 
substancoza globo, mem en la 
evento di kontakto. Ma kontakto 
esis nulgrade timata: nam Ia elementi di omna la kometi esis precize savata. Ke inter oli 
ni devas serchar por Ia efektigo di Ia minacata fairoza destrukto, to esabis dum multa yari 
konsiderata kom ideo ne-admisebla. Ma astonemeso ed extravaganta fantazii esabis, 
dum recenta dii, stranje dominacanta inter homaro; e quankam nur egarde kelka ne- 
savanti timo ipsa preponderis ye la anunco da astronomi pri nova kometo, tamen ca 
anunco generale recevesis kun ne-espresebla emoco e suspektado. 

La elementi di la stranja globo esis lore kalkulata, ed esis quik koncesata da omna 
observanti, ke olua voyo, ye perihelio, adportos ol a granda proximeso kun la tero. Esis 

du o tri astronomi, di acesora grado, qui rezolveme asertis ke kontakto esas ne-evitebla. 
Me ne povas expresar a tu la efekto di ca savo egarde la populo. Dum kelka dii li ne volis 
kredar asertajo quan lia intelekto, tante longe uzata inter mondala konsideradi, ne povis 
irgamaniere komprenar. Ma la vereso di esencale importanta fakto balde venis aden la 
komprenado di mem la maxim flegmozi. Finale, omna homi kompreneslds ke 
astronomiala savo ne mentiis, e li vartis la kometo. Olua adveno komencale ne esis 
semblante rapida, ed olua aparajo ne havis tre ne-ordinara karaktero. Ol esis senbrile 
reda, e havis poka perceptebla tranajo. Dum sep od ok dii ni vidis nula materiala 
augmento di olua semblanta diametro, e ne-granda modifiko di lua koloro. Intertempe la 
ordinara aferi di homi esis eskartata, ed omna interesi absorbata en kreskanta diskutado, 
iniciata da le filozofiala, egarde Ia kometala naturo. Mem Ia ne-savantachi incitis sua 
ociema kapablesi a tala konsideri. La savozi nun donis sua intelekto - sua anmo - a nula 
tala questioni quale la alejo di timo, o la susteno di amata teoreo. Li serchis - li deziregis 
justa opinioni. Li grunis por perfektigata savo. Vereso aparis en la pureso di olua forteso 
ed ecesiva majesto, e Ia saji basigis su ed adoris. 

Ke materiala domajo a nia globo od ad olua habitanti rezultos de la timata kontakto, to 
esis opiniono qua singla-hore diminutis inter la saji; ed esis nun libere promisata a la saji 
ke li guvernez la raciono e la imagino de Ia turbo. Esis demonstrata ke la denseso di la 
nukleo di la kometo esis multe 
min granda kam ta di nia maxim 
desdensa gaso; e la sen-danjera 
pasado di simila vizitanto, inter 
la sateliti di Jupitero, esis 
signifikajo pri qua on forte 
insistis, e quo multe utilesis por 
alejar teroro. Teologiisti, kun 
fervoro inflamata da timo, multe 
parolis pri la biblala predicaji, ed 
explikis oli a la populo tale direte 
e simple, quale ye nula antea 
okaziono. Ke la finala destrukto 
di la tero esas efektigenda per 
fairo, li insistis pri to kun vigoro qua omnube koaktis konvinko; e ke Ia kometo nule esis 
nature fairala (quale omna homi nun savis) esis vereso qua granda-grade liberigis omni 
de la timo di la granda kalamitato predicata. Esis remarkenda ke Ia populara misopinioni 
e vulgara erori egarde pesti e militi - erori qui kustumis preponderar ye singla aparo di 
kometo - nun esis tote nekonocata. Quale ula subita konvulsatra esforco, raciono kwik 
lansabis superstico de sua trono. La maxim febla inteligenteso ganabis vigoro pro ecesiva 
intereso. 

Qua minora malaji eventus pro la kontakto, to esis komplikata questiono. La savozi 
parolis pri mikra geologiala perturbi, pri probabla alteri di la klimato, e konseque di Ia 

plantaro; pri posibla magnetala ed elektrala influi. Multi opinionis ke nula videbla o 
perceptebla efekto esos irga-maniere produktata. Dum ke tala diskuti eventis, lia 
subjekto gradope proximeskis, divenanta plu granda ye aparanta diametro, e plu 
brilanta. Homaro paleskis ye olua adveno. Omna homala aferi ajorneskis. 

Eventis epoko dum la developo di la generala sentimento, kande la kometo fine atingis 
grandeso super-iranta ta di irga antee registrita vizito. La populo nun, eskartinte irga 
restanta espero ke la astronomi eroris, experiencis omna la certeso di malajo. La kimerala 
aspekto di lia teroro esis for-irinta. La kordii di la maxim kurajozi de nia raso batis 
violentoze en lia pektori. Tre poka dii suficis, tamen, por absorbar mem tala sentadi en 
sentimenti plu nesubisebla. Ni ne pluse povis aplikar a la stranja globo irga kustumata 
pensi. Lua historiala atribuaji esis desaparinta. Ol opresis ni per hororinda novaji di 
emoco. Ni vidis ol ne kom astronomiala fenomeno en la cielo, ma kom inkubo sur nia 
kordii, ed ombro sur nia cerebri. Ol prenabis, kun nekonceptala rapideso, la karaktero di 
giganta mantelo di desdensa flamo, extensata de horizaotno a horizonto. 

Ankore dio, e homi respiris kun plu granda libereso. Esis klara ke ni ja esas en la influo di 
la kometo; tamen ni vivis. Ni mem sentis nekustumata elastikeso di korpo e vivemeso di 
mento. La ecesiva tenueso di la objekto di nia timo esis manifesta; nam omna cielala 
objekti esis klare videbla trans ol. Intertempe, nia plantaro esis percepteble alterita; e ni 
ganis fido, pro ca predicata cirkonstanco, a la previdemeso di la saji. Sovaja abundo di 
foliaro, tote nekonocata antee, sprosifis sur singla vejetala kozo. 

Ankore plusa dio - e la malajo esis ne entote sur ni. Esis nun evidenta ke unesme lua 
nukleo atingos ni. Extravagema chanjo eventis por omna homi; e la unesma sento di 
doloro esis la frenezioza signalo por generala lamentado e hororo. Ca unesma sento di 
doloro konsistis en rigoroza konstrikto di la pektoro e pulmoni, e netolerebla sikeso di la 
pelo. On ne povis negar ke nia atmosfero esas radikale alterita; la konstituceso di ca 
atmosfero e la posibla modifiki quin ol forsan subisus, nun esis la temo di diskutado. La 
rezultajo di inquestado lansis elektrala tresayo di la maxim intensa hororo tra la 
universala kordio di homaro. 

Esis delonge savita ke la aero qua cirkondis ni esis kompozuro di la gasi oxigeno ed 
azoto, proporcione duadek-e-un mezuri di oxigeno, e sepadek-e-non di azoto, en singla 
cento di la atmosfero. Oxigeno, qua esis la principo di kombusto, e la vehilo di varmeso, 
esis absolute necesa por la susteno di animalo-vivo, ed esis la maxim povoza ed efeldva 
agento en naturo. Azoto, kontree, esis nekapabla sustenar od animalo-vivo o flamo. 
Esabis konstatata ke ne-naturala eceso di oxigeno rezultus en tala elevo di animalo- 
vigoro quale ni recente experiencabis. Esis la konsequajo, la extensuro di la ideo quo 
produktis timo. Quo esus la rezulto di totala extrakto di la azoto ? Kombusto ne- 
rezistebla, devoranta omno, prevalorante omnube, ne-mediata; - la kompleta realigo, en 
lia minucioza e terorigiva detali, di la fairoza e hororo-inspiranta denunci di la predicaji 
di la Santa Libro. 

Pro quo me bezonas piktar, Charmion, la nun deskatenizita frenezio di homaro? Ta 
tenueso en la kometo qua antee inspiris ni pri espero, nun esis la fonto di la akreso di 
desespero. En lua ne-palpebla gasatra karaktero ni Idare perceptis la parkompletigo di 
Fato. Intertempe, dio itere pasis, forportante kun ol la lasta ombro di Espero. Ni anhelis 
en la rapida modifiko di Ia aero. La reda sango saltis tumultoze tra sua strikta kaneli. 

Furioza deliro posedis omna homi; e, brakii rigide 
extensita a la minacanta cielo, li tremis e laute 
kriegis. Ma la nukleo di la destruktanto nun esis 
sur ni: mem hike en Aidenn, me fremisas dum ke 
me parolas. Me esez kurta - tam kurta kam la 
ruino qua aplastis. Dum instanto esis sovaja 
teroriganta lumo unika, vizitanta e penetranta 
omno. Pose - ni reverencez, Charmion, avan la 
ecesiva majesto di la granda Deo! - pose, venis 
sono klamiva e permeiva, quale se de la boko ipsa 
di ILU; dum ke la tota establisita amaso de etero 
en qua ni existis, explozis sam-instante aden 
speco di intensa flamo, di qua por Ia superesanta brileso e fervoroza varmegeso mem la 
anjeli en la alta Cielo di pura savado havas nula nomo. Tale hnis omno. 



FINO 

